**Ден на европейското сътрудничество – 21.09.2013**

***“Общите граници ни правят по-близки”***

За първи път, на 21 септември 2012 г., 72 програми за европейско териториално сътрудничество и добросъседство организираха **Ден на европейското сътрудничество**. Под мотото ***“Общите граници ни правят по-близки”***, в 36 страни се проведоха общо 281 събития, в които взеха участие повече от 200 000 души. Основната цел на кампанията, координирана от програмата ИНТЕРАКТ (INTERACT) със съдействието на Европейската комисия (ГД „Регионална и урбанистична политика“), Европейския парламент и Комитета на регионите е да отбележи постиженията от сътрудничеството между европейските региони и държави. След големия успех от миналата година, ИНТЕРАКТ реши отново да стартира кампания по тържественото отбелязване на Деня на Европейското сътрудничество, който да се празнува на 21 септември и близките до тази дата седмици.

Съвместния технически секретариат на Програмата за трансгранично сътрудничество по ИПП България- Турция, **в сътрудничество с** Министерство на регионалното развитие, Република България (Управляващ орган) и Министерство на европейските въпроси**, Република Турция (Национален партниращ орган)** ще отбележат **Деня на европейското сътрудничество** на 21 септември 2013 под надслов **„Заедно към върха”.** В рамките на събитието представители на туристически дружества от Република България и Република Турция ще изкачат **най-високия връх в транс-граничния регион – Голяма Махиада (1031 метра),** намиращ се край село Йенидже, област Къркларели, Република Турция. В рамките на проявата с цветовете на българското и турското знаме и с указателни табели визуализирани с логото на събитието ще бъде маркирана **„Пътека на Сътрудничеството”**. След проявата в село Йенидже ще се проведе съвместна среща за отбелязване на общото изкачване на върха с участието на официални лица от Турция и България.

*За допълнителна информация*

*Иван Делчев*

*Съвместен технически секретариат, Хасково*

*Phone: +359 38 663888*

*Fax: +359 38 663888*

*e-mail:* *i\_n\_delchev@yahoo.com*

